
# ТР Президенты Рөстәм Миңнеханов РФ Хисап палатасы аппараты җитәкчесе Сергей Шахрай белән очрашты

*14.02.2011*ТР Президенты Рөстәм Миңнеханов бүген Хөкүмәт йортында РФ Хисап палатасы аппараты җитәкчесе Сергей Шахрай белән очрашты. Очрашуда шулай ук ТР яшьләр эшләре, спорт һәм туризм министры Рафис Борһанов, Казан мэры Илсур Метшин, ТР Хисап палатасы рәисе Алексей Демидов катнашты.


Очрашуда Президент Рөстәм Миңнеханов Татарстанда 2013 елгы җәйге Универсиадага зур әзерлек баруына басым ясап, спорт объектлары һәм башка инфраструктура төзелеше хакында мәгълүмат бирде.


Билгеле булганча, Сергей Шахрай Казанга ике көнлек эш сәфәре белән килде. Көннең беренче яртысында РФ Хисап палатасы аппараты рәисе ТР яшьләр эшләре, спорт һәм туризм министры Рәфис Борһанов, “2013 елда Казанда узачак XVII Бөтендөнья җәйге Универсиада башкарма дирекциясе” генераль директоры Владимир Леонов белән очрашты.


Сәфәр программасында шулай ук Универсиада-2013 объектларында булу, аерым алганда, “Ватан” спорт комплексында, “Олимп” йөзү бассейнында, Көрәш сараенда, Универсиада авылында, Тен6нис академиясендә булу каралган.
ТР Президенты Рөстәм Миңнеханов РФ Хисап палатасы аппараты җитәкчесе Сергей Шахрай белән очрашты